Το 1986 ο κύριος Αναστάσιος Αναστασίου, αποφάσισε να κάνει το όραμά του πραγματικότητα, δημιουργώντας την Frezyderm Α.Β.Ε.Ε., με στόχο να σχεδιάσει, να παράξει και να εμπορευτεί δερματολογικά προϊόντα, τα οποία μέσω της Ιατρικής Ενημέρωσης θα παρουσιάζονταν σε Δερματολόγους και στη συνέχεια θα διοχετεύονταν στο φαρμακευτικό δίκτυο της χώρας. Επιδίωξή του ήταν ο σχεδιασμός και η δημιουργία ασφαλών, εξειδικευμένων και λειτουργικών προϊόντων αρίστης ποιότητας, με αμιγώς φαρμακευτικά κριτήρια, που θα μπορούσαν να αποτελέσουν σημαντικό αρωγό και σύμμαχο των δερματολόγων.

Μέσα σε μικρό χρονικό διάστημα, η FREZYDERM, επιδιώκοντας πάντα τη συνεχή εξέλιξη των προϊόντων της, αλλά και στοχεύοντας στην δημιουργία νέων που θα είναι σε θέση να καλύψουν ακόμη και τις πιο εξειδικευμένες ανάγκες των ιατρών, δημιούργησε το Τμήμα Έρευνας & Ανάπτυξης δερμοκαλλυντικών προϊόντων. Για την περαιτέρω ανάπτυξη του εν λόγω τμήματος, η εταιρεία επιδίωξε την συνεργασία της με Ευρωπαϊκά Πανεπιστήμια θέτοντας ως στόχο, την έρευνα και αξιολόγηση των προϊόντων της, αλλά και την ανταλλαγή πολύτιμων πληροφοριών και νέων επιστημονικών δεδομένων που σχετίζονται με όλα τα υπάρχοντα είδη καλλυντικών προϊόντων.

Για την παραγωγή εξειδικευμένων δερμοκαλλυντικών που θα τηρούν τις προδιαγραφές και οδηγίες της Ευρωπαϊκής Ένωσης, η Frezyderm εγκαινίασε το 2002 το ιδιόκτητο εργοστάσιο δημιουργίας δερμοκαλλυντικών. Το εργοστάσιο αποτελεί μια σύγχρονη και άρτια οργανωμένη μονάδα, με ερευνητικά εργαστήρια που απαρτίζονται από άριστα καταρτισμένους και απόλυτα εξειδικευμένους επιστήμονες, καθετοποιημένη γραμμή παραγωγής όπως και αποθηκευτικούς χώρους για τις πρώτες ύλες και τα ετοιμοπαράδοτα προϊόντα.

Έρευνες που πραγματοποιήθηκαν για μεγάλα χρονικά διαστήματα σε Παιδίατρους και Δερματολόγους, έδειξαν πως η Frezyderm κερδίζει επάξια την πρώτη θέση ανάμεσα σε μεγάλες πολυεθνικές, όσον αφορά την Επιστημονική Ενημέρωση στον χώρο των καλλυντικών.

Το 2009 η Frezyderm καινοτόμησε εισάγωντας στην ελληνική αγορά τη Βιολογική Βρεφική Διατροφή, με την οποία προμήθευε αποκλειστικά φαρμακεία. Τον Ιανουάριο του ίδιου έτους λάνσαρε το πρώτο Βιολογικό Βρεφικό Γάλα Frezylac και στη συνέχεια, τον Μάιο του 2010, η σειρά Βιολογικής Βρεφικής Διατροφής ολοκληρώθηκε με τις Βρεφικές Κρέμες Βιολογικής Προέλευσης Frezylac.

Σήμερα την εταιρεία διοικούν οι δύο υιοί του ιδρυτή της, Ιωάννης και Ευθύμιος Αναστασίου. Η Fresyderm εξακολουθεί να είναι σύμμαχος πολλών ειδικοτήτων Ιατρών, όπως οι Παιδίατροι, οι Δερματολόγοι και οι Γυναικολόγοι, ενώ σε καθημερινή βάση αποδεικνύει έμπρακτα την καλή συνεργασία της με τα ελληνικά φαρμακεία.

Από πολύ νωρίς, η FREZYDERM στόχευσε το ενδιαφέρον της στο τμήμα R&D, το Τμήμα Έρευνας και Ανάπτυξης. Το συγκεκριμένο τμήμα, απαρτίζεται από εξειδικευμένους επιστήμονες (φαρμακοποιούς και χημικούς) με μεγάλη εμπειρία στο χώρο και κύριο μέλημά του είναι η συνεχής έρευνα, ο σχεδιασμός και η δημιουργία καλλυντικών και προϊόντων κοσμετολογικής χρήσης, βασισμένων στα τελευταία πορίσματα της κοσμετολογίας και διασφαλίζει την υψηλή ποιότητα και αποτελεσματικότητά τους. Είναι η καρδιά της δημιουργίας και εξέλιξης νέων προϊόντων. Εκεί βρίσκονται τα πλέον προηγμένα όργανα, που προσομοιώνουν τις αρχικές πιλοτικές δοκιμές, αλλά και πολλά ακόμη βοηθητικά όργανα.

Οι βασικότεροι στόχοι της Frezyderm είναι η συνεχής βελτίωση της ποιότητας των προϊόντων και υπηρεσιών της, η επιξίωξη επιθετικών προοπτικών ανάπτυξης αλλά και η αύξηση της ανταγωνιστικότητάς της σ’ ένα άκρως απαιτητικό χώρο, όπως εκείνο των φαρμακευτικών.

Φιλοσοφία της εταιρείας είναι η βελτίωση της καθημερινότητας και της ποιότητας ζωής των ανθρώπων, μέσω ποιοτικών προϊόντων και καινοτόμων δράσεων, πάντα με γνώμονα τον σεβασμό και την ειλικρίνεια προς τον καταναλωτή.